OpenLLM-France/wikimedia huggingface dataset:
# Alcántara (Càceres)

* «Alcántara» redirigeix aquí. Vegeu-ne altres significats a «Paulino Alcántara».
Alcántara és un municipi de la província de Càceres, a la comunitat autònoma d'Extremadura (Espanya).

## Demografia

Evolució demogràfica d'Alcántara :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 1.876 | 1.829 | 1.772 | 1.650 | 1.776 | 1.769 | 1.739 | 1.725 | 1.721 | 1.694 |

## Història

Fou l'antiga al-Kantara لقنطرة o al-Kantara al-Sayf, nom que va agafar per un pont romà de granit de l'any 105, de 6 arcs, que creua el Tajo al nord-oest de la vila. El pont va patir danys el 1213, 1809 i 1836 i fou restaurat entre 1860 i 1882 per Alejandro Millán. Al costat del pont hi ha un antic temple amb una inscripció del seu constructor Gai Juli Lacer, dedicada a Trajà i als déus.
Fou conquerida per Ferran II de Lleó el 1166, perduda el 1172 i recuperada per Alfons IX de Castella el [1213] i poc després (1214) fou donada a l'orde de cavallers de San Julián del Pereiro, creada el 1176 per defensar la frontera amb els musulmans, que s'hi va establir (1218) i va agafar el nom d'orde d'Alcántara. El 1397 fou assetjada pels portuguesos. El 1479 la reina Isabel la Catòlica i la duquessa Beatriu de Portugal es van entrevistar en aquesta ciutat per arranjar la pau entre Castella i Portugal. A la vila va nèxier el 1499 sant Pedro de Alcántara, franciscà i mestre de santa Teresa d'Ávila. L'abril del 1809 fou ocupada pel general francès La Piche;
En 14 d'abril de 1706, durant la guerra de Successió espanyola va caure en mans austriacistes quan el general portuguès António Luís de Sousa, Marquês das Minas va envair Castella des de Portugal per ocupar Madrid La batalla d'Alcántara de 1809 va enfrontar al mariscal francès Claude-Victor Perrin contra els portuguesos manats per Mayne, prop d'aquesta població.

## Persones il·lustres

* Pedro de Alcántara
* Pedro de Ibarra, arquitecte renaixentista
* Alonso Bravo de Montemayor, conquistador.
* Martín Fariñas, entrenador de bàsquet, (exACB, Cáceres i Fuenlabrada)

## Referències

* ↑ del Burgo, Jaime. Historia general de Navarra (en castellà). vol.3. Rialp, 1992, p. 93. ISBN 8432129089.
* ↑ Navarro García, Luis; Suárez Fernández, Luis. Historia general de España y América (en castellà). vol. 11: Los primeros Borbones. América en el siglo XVIII. Rialp, 1983, p. 7. ISBN 843212107X.

## Enllaços externs

* Alcántara - Lloc web oficial
# Allada

«Allada» té aquests significats:
* Sopa d'all
* Regne d'Allada, antic regne natiu al modern Benín.
# Alladians

Els alladians (o aladjans) són els membres del grup ètnic que tenen com a llengua materna l'alladian i que viuen al sud-est de Costa d'Ivori, al territori entre la Llacuna Ebrié i l'oceà Atlàntic, a l'entorn de la ciutat de Jacqueville, a la regió de Grans Ponts. Existeixen entre 23.000 (ethnologue, 1993) i 35.000 (johuaproject) alladians. El seu codi ètnic és NAB59k i la seva ID de poble al joshuaproject és 10240.

## Territori i pobles veïns

Els alladians viuen en 21 poblacions en la franja de terra que hi ha entre la Llacuna Ebrié i la costa de l'oceà Atlàntic, a la subprefectura de Jacqueville, que està al departament homònim, a la regió de Grans Ponts.
Segons el mapa lingüístic de Costa d'Ivori, el territori alladian està en tres petits territoris. Els tres són contigus i estan situats a gairebé la totalitat del territori que hi ha entre la llacuna Ebrié i l'Atlàntic des de l'alçada de la ciutat d'Abidjan, al nord del seu extrem oriental. La part central del seu territori el comparteixen amb els aproumu aizis. A l'est, els alladians limiten amb els ebriés i els betis. A l'altra banda de la llacuna, al nord, limiten, d'est a oest, amb els ebriés, els adioukrous, els mobumrin aizis, els tiagbamrin aizis i amb els yuocoboué dides.

## Llengües

La llengua materna dels alladians és l'alladia, una llengua kwa. A més a més, també parlen el francès, que és la llengua oficial de Costa d'Ivori.

## Religió

La gran majoria dels alladians són cristians (90%). El 10% restant creuen en religions africanes tradicionals. La meitat dels alladians cristians són protestants, el 30% són catòlics i el 20% pertanyen a esglésies independents. Segons el joshuaproject, el 9% dels alladians cristians són seguidors de l'evangelisme.

## Referències

* 1 2 3 4 «Alladian, a language of Côte d'Ivoire». ethnologue. [Consulta: 11 octubre 2015].
* 1 2 «Language: Alladian». joshuaproject. [Consulta: 11 octubre 2015].
* 1 2 «Aladjan Jacquesville in Cote d'Ivoire». joshuaproject. [Consulta: 11 octubre 2015].
* ↑ «Mapa lingüístic de Costa d'Ivori. Els alladians són el número 70». ethnologue. [Consulta: 11 novembre 2015].
# Amstal·lita

L'amstal·lita, també coneguda com amstallita, és un mineral de la classe dels silicats. Rep el seu nom de la localitat austríaca d'Amstall, la seva localitat tipus.

## Característiques

L'amstal·lita és un silicat de fórmula química CaAl(Si,Al)₄O₈(OH)₄·(H₂O,Cl). Cristal·litza en el sistema monoclínic. La seva duresa a l'escala de Mohs es troba entre 3 i 5.
Segons la classificació de Nickel-Strunz, l'amstal·lita pertany a «09.DP - Inosilicats, estructures transicionals ino-fil·losilicats» juntament amb els següents minerals: melifanita, leucosfenita, prehnita, kvanefjeldita, lemoynita, natrolemoynita i altisita.

## Formació i jaciments

Es troba en fissures obertes que tallen pegmatites, en roques metamòrfiques hidrotermalment alterades que contenen grafit. Va ser descoberta l'any 1987 a la pedrera de grafit d'Amstall, a Mühldorf, Waldviertel (Baixa Àustria, Àustria). Sol trobar-se associada a altres minerals com: vivianita, siderita, rútil, laumontita, calcita, apatita i albita.

## Referències

* ↑ «Amstallite» (en anglès). Mindat. [Consulta: 1r agost 2016].
# Amstel (cervesa)

Amstel Brewery o Amstel Beer, més coneguda com a Amstel, és una empresa neerlandesa que es dedica a la fabricació de la cervesa propietat de Heineken. Va ser fundada en 1870, i és una de les cerveses més consumides als Països Baixos, juntament amb la famosa marca Heineken.
En 1870, van iniciar sota el nom de Beiersche Bierbrouwerij de Amstel, per canviar-se al nom de Amstel Beer.
L'empresa fabricadora de cerveses va donar els seus inicis quan el riu Amstel era el riu ideal per a la refrigeració del producte, gràcies al fet que les seves aigües estaven gelades. I va ser així que posteriorment aquesta cervesa ha estat consumida al Regne Unit i a Indonèsia, específicament en 1883. Amstel també ha llançat al mercat els seus productes com Amstel Lager, Amstel Light i la més consumida de la marca és la Amstel 1870, de la qual es van donar els primers passos de la fabricació del líquid. A partir de l'any 2010 ha anat elaborant nous models de cervesa com són: Clasica, Extra (7.5º), Or (torrada), Radler (amb llimona) i Malta.
Des de començaments del segle xxi, el grup neerlandès Heineken, propietària de l'espanyola Cervesa L'Àguila i de Amstel va decidir la desaparició de la marca centenària de l'Aguila i la seva conversió en Amstel en un llarg procés de canvi de marca en el qual han conviscut ambdues marques.
Ara com ara, Amstel ha arribat a altres països, com Surinam, Brasil, Argentina, Jordània, les Antilles Neerlandeses, Curaçao, Puerto Rico i Grècia, on exporten prop de 100.000 hectolitres de cervesa.
Al seu torn, és l'auspiciador de competències esportives com la Amstel Gold Race, la Amstel Curaçao Race i tornejos de futbol com la Amstel Cup, i la Eredivisie.

## Referències

* ↑ Dhawan, Vidit «Rafael Nadal Shows Off Acting And Football Skills In Fun Promo Ahead Of French Open: WATCH» (en anglès). RepublicWorld.com, 21-05-2021 [Consulta: 27 juny 2021]. «Amstel Brewery is a Dutch brewery founded over 150 years ago in 1870 in Amsterdam.»
* ↑ Tesoriero, Kelly «9 Things You Should Know About Amstel Light» (en anglès). Vine Pair [Consulta: 27 juny 2021]. «In the early days of Amstel, ice was drawn from canals near the brewery and was stored in double-walled cellars for refrigeration.»
# Els Casalots II

El jaciment arqueològic dels Casalots és un jaciment situat al terme municipal de l'Ametlla del Vallès, a la comarca del Vallès Oriental. Es tracta d'un jaciment propi del Paleolític mitjà, l'Epipaleolític.

## Situació geogràfica

El jaciment està ubicat al sud-est de l'Ametlla, concretament a la segona terrassa de la riba dreta del Congost ubicat en el pla de Llerona.
Coordenades UTM: X: 439468.00 Y: 4612250.00. Altitud: 234 m

## Història de les primeres intervencions arqueològiques

El jaciment va ser descobert per E. Ramón i J. Pardo. El material que en un inici es va trobar, va ser revisat per Ma. Victòria Gracia, l'any 1982. Tot i aquesta revisió, el jaciment no ha estat en cap cas intervingut, i encara s'extreuen materials quan es llauren els camps.

## Troballes

El conjunt de materials extrets està format per mòduls i peces de sílex, que en cap cas superen els 600 x 700 mm. Alguns exemplars provenen de llocs distants (com el Brull, Aiguafreda o el Figueró), i han estat arrossegats pel riu Congost. Molts d'aquests materials, que apareixen barrejats als dipòsits argilencs del riu, presenten traces de treball i d'ús. Actualment les peces estan situades a casa d'un particular.

## Referències

* 1 2 3 4 eGIPCI. https://egipci.cultura.gencat.cat (accés: 07/06/2015).

## Vegeu també

* Llista de jaciments arqueològics de Catalunya
* Paleolític
* Llerona
* Ametlla del Vallès
* Vil·la romana dels Casalots

## Enllaços externs

* Jordi Pardo: Monografia de Josep Estrada i Garriga, revista Lauro, número 22-23
* Mapa del patrimoni cultural de l'Ametlla del Vallès Arxivat 2016-03-03 a Wayback Machine.
# Volta a Múrcia 2012

La Volta a Múrcia 2012, 32a edició de la Volta a Múrcia, es disputà entre el 3 i el 4 de març de 2012. La cursa es dividí en 2 etapes, després de la reducció pressupostària que patí.
El vencedor fou el colombià Nairo Quintana, del Movistar Team, que s'imposà per 6 segons al britànic Jonathan Tiernan-Locke.

## Equips participants

En la cursa hi prenen part 19 equips per a un total de 133 ciclistes, 7 per equip excepte el Team NetApp que sortí amb 6:
* equips World Tour (4): Euskaltel–Euskadi, Movistar Team, Rabobank ProTeam i Vacansoleil-DCM
* equips Professional Continental (6): (Andalucía, Caja Rural, Project 1t4i, Team NetApp, Topsport Vlaanderen-Mercator i RusVelo
* equips continentals (9): Orbea Continental, Burgos BH-Castilla y León), Endura Racing, Team NSP-Ghost, Gios Deyser-Leon Kastro, CCC Polkowice, Carmim-Prio, selecció russa i selecció espanyola.

## Etapes

| Etapa | Data | Recorregut | Km | Vencedor d'etapa | Líder de la general |
| 1ª etapa | 3 de març | Balneari d'Archena-Serra Espunya | 192 | Nairo Quintana | Nairo Quintana |
| 2ª etapa | 4 de març | Múrcia-Múrcia (CRI) | 13,3 | Alexander Serov | Nairo Quintana |

## Classificació general

| | Ciclista | Equip | Temps |
| 1 | Nairo Quintana (COL) | Movistar Team | 5h 06' 10" |
| 2 | Jonathan Tiernan-Locke (GBR) | Endura Racing | + 6" |
| 3 | Wouter Poels (NED) | Vacansoleil-DCM | + 9" |
| 4 | Sergio Pardilla (ESP) | Movistar Team | + 15" |
| 5 | Jonathan Castroviejo (ESP) | Movistar Team | + 21" |
| 6 | Samuel Sánchez (ESP) | Euskaltel–Euskadi | + 22" |
| 7 | Johnny Hoogerland (NED) | Vacansoleil-DCM | + 25" |
| 8 | Robert Gesink (NED) | Rabobank ProTeam | + 33" |
| 9 | Bartosz Huzarski (POL) | Team NetApp | + 47" |
| 10 | Paul Voss (GER) | Endura Racing | + 1' 24" |

## Referències

* ↑ La Vuelta a Murcia se queda en 2 etapas con finales en Sierra Espuña y la capital
* ↑ La Vuelta a Murcia, con 19 equipos
* ↑ Vuelta a Murcia: Dorsales oficiales

## Enllaços externs

* Web oficial de la Volta a Múrcia Arxivat 2012-02-15 a Wayback Machine.
# Victoria (automòbil)

Victoria fou una marca catalana d'automòbils, fabricats a Barcelona entre 1907 i 1908 per l'empresa Automóviles Victoria, SA. Dirigida per Adolf Boada, l'empresa tenia la seu al número 49 del carrer Aribau. Cal no confondre aquest fabricant amb un altre de Madrid que va comercialitzar automòbils amb idèntica marca entre 1920 i 1924.
Els Victoria de Barcelona muntaven motors De Dion-Bouton de quatre cilindres i 20-24 HP, tal com reflectia un article aparegut a la revista Los Deportes el juny de 1907. Hi ha constància de l'existència com a mínim d'un vehicle d'aquesta marca, si més no a la Copa Catalunya de 1908 a Sitges, on fou l'automòbil que va completar la volta de reconeixement.

## Referències

* ↑ «VICTORIA (Barcelona, España) (1907- 1908)» (en castellà). autopasion18.com. [Consulta: 24 març 2016].
* ↑ «Victoria» (en castellà). vehiculoclasico.es, 17-11-2003. Arxivat de l'original el 23 de març 2016. [Consulta: 24 març 2016].
Viccionari
# Preah Khan

Preah Khan (Khmer: ប្រាសាទព្រះខ័ន; "Espasa Reial") és un temple a Angkor, Cambodja, construït al segle XII pell rei Jayavarman VII per honorar el seu pare. Es troba al nord-est d'Angkor Thom i just a l'oest del baray de Jayatataka, amb el qual estava associat. Va ser el centre d'una organització substancial, amb gairebé 100.000 funcionaris i servidors. El temple és de disseny pla, amb una planta bàsica de successives galeries rectangulars al voltant d'un santuari budista complicat per temples satèl·lit hindús i nombroses addicions posteriors. Igual que el proper Ta Prohm, Preah Khan ha quedat sense restaurar, amb nombrosos arbres i altra vegetació creixent entre les ruïnes.
# Preah Khan Reach Svay Rieng FC

Preah Khan Reach Svay Rieng Football Club (llengua khmer: ក្លឹបបាល់ទាត់ព្រះខ័នរាជស្វាយរៀង ក្លឹបបាល់ទាត់), abans anomenat Preah Khan Reach FC fins al maig de 2013, és un club de futbol de Cambodja amb seu a Krong Svay Rieng, a la província de Svay Rieng, que juga a la màxima categoria del futbol cambodjà. El club ha guanyat 2 lligues (2013 i 2019) i 4 Copes Hun Sen (2011, 2012, 2015 i 2017).

## Referències

* ↑ «Cambodia 2013». RSSSF. [Consulta: 27 setembre 2019].
* ↑ «ស្គាល់មុខប្រធានក្លឹបបាល់ទាត់ទាំង១៣ក្នុងលីគកំពូលនៅកម្ពុជាអស់នៅ». [Consulta: 7 setembre 2023].
* ↑ «C-League: NagaWorld to face Svay Rieng today with chance to go on top - Khmer Times», 21-09-2021.
* ↑ Cadalso, Josep. «Pep Muñoz inicia una nova etapa al futbol de Cambodja», 06-05-2023. [Consulta: 7 setembre 2023].
# Port José Banús

Port José Banús és un port esportiu de gran luxe, situat en la zona denominada Nova Andalusia, a l'oest de Marbella,a la vora d'un altre nucli de població de Marbella denominat San Pedro de Alcántara.
Aquest enclavament turístic s'ha convertit, des que va ser concebut fa 40 anys, en el més gran centre d'entreteniment de la Costa del Sol tenint fama internacional, a més a més comparteix similituds amb l'estil de vida de ciutats com Miami o Montecarlo.
La seva excepcional localització geogràfica i la visita de nombrosos personatges populars la converteixen en un atractiu destí estiuenc, especialment nocturn, destacant per les seves discoteques, pubs i bars.
José Banús va ser el promotor més important de complexos de turisme residencial de la Costa del Sol. Amic íntim de Francisco Franco va ser anomenat «el constructor del Règim». A més a més, part de la mà d'obra usada per a la construcció del port, sobretot per als dics, van ser presos republicans de la dictadura.
Passejant pels seus carrers es poden veure a qualsevol hora del dia els més luxosos esportius i variats Rolls Royce, i al port tampoc canvia la cosa, ja que estan atracats alguns dels iots més moderns i cars del món.

## Enllaços externs

* Puerto deportivo José Banús Arxivat 2018-03-08 a Wayback Machine.
# Podhorie (Banská Štiavnica)

* No s'ha de confondre amb Podhorie.
Podhorie és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1388.
# Podhradie (Žilina)

* Per a altres significats, vegeu «Podhradie».
Podhradie és un poble i municipi d'Eslovàquia que es troba a la regió de Žilina, al centre-nord del país. El 2023 tenia 676 habitants.

## Referències

* ↑ «Žilinský kraj (Slovakia): Districts, Towns and Municipalities» (en anglès), 31-12-2023. [Consulta: 4 maig 2024].
# Portada/article setembre 24
## La gran ona de Kanagawa

La gran ona de Kanagawa és una famosa estampa xilogràfica de l'artista japonès especialista en ukiyo-e Katsushika Hokusai, publicada entre 1830 i 1833, durant el període Edo de la història del Japó. Aquesta estampa és l'obra més coneguda de Hokusai i la primera de la seva famosa sèrie «Trenta-sis vistes del Mont Fuji», a més de ser la més famosa d'aquest gènere. Del motlle utilitzat se'n van realitzar milers de còpies, moltes de les quals van arribar a mans de col·leccionistes europeus.
# Portada/article setembre 29
## Gorgosaure

El gorgosaure (Gorgosaurus, 'llangardaix ferotge') és un gènere de dinosaure teròpode tiranosàurid que va viure al que actualment és l'oest de Nord-amèrica durant el Cretaci superior, entre fa 77 i fa 74 milions d'anys. Les seves restes fòssils s'han trobat a la província canadenca d'Alberta i possiblement al territori estatunidenc de Montana. Els paleontòlegs en reconeixen únicament l'espècie tipus, G. libratus, tot i que altres espècies han estat atribuïdes erròniament a aquest gènere.
# Pressió policial

Pressió policial (títol original: Pressure) és un thriller estatunidenc del 2002 protagonitzat per Kerr Smith i Lochlyn Munro. Coescrit i dirigit per Richard Gale. Ha estat doblat al català La pel·lícula es va presentar al American Film Market el 20 de febrer de 2002, abans de ser treta directament a vídeo el 26 de novembre de 2002.

## Argument

Tornant a casa, dos amics decideixen parar en un bar. No obstant això, un dels amics és seduït per Amber, una noia local. Tanmateix, la noia i el seu amant planegen robar-lo. L'amant accidentalment es dispara, permetent fugir els amics, però el seu pare és el xèrif local i comença una cacera per capturar els amics.

## Repartiment

* Kerr Smith: Steve Hillman
* Lochlyn Munro: Patrick Fisher
* Angela Featherstone: Amber
* Adrien Dorval: Bo Cooper
* Michelle Harrison: Sara Laughlin

## Rebuda

Pressio policial va ser nominada per un premi Leo en la categoria de "Feature Length Drama: Best Editing".

## Referències

* ↑ «Pressió policial».
* ↑ «Release Info». IMDB.
* ↑ «Pressure» (en anglès). [Consulta: 21 setembre 2018].
* ↑ «Awards». IMDB.
# Pressió intraocular

La pressió intraocular és la pressió que exerceixen els líquids oculars contra la paret de l'ull, la qual és necessària perquè aquest òrgan es mantingui distès. El seu valor mitjà és 16 mm de Hg i pot mesurar-se fàcilment amb ajuda d'un dispositiu que es diu tonòmetre. L'equilibri entre producció i reabsorció de l'humor aquós és el principal factor que determina el nivell de pressió intraocular. D'altra banda l'elevació de la pressió intraocular o hipertensió ocular és el principal factor de risc perquè es desenvolupi una malaltia de l'ull coneguda com a glaucoma.

## Referències

* ↑ Demetrio Pita Salorio: Diccionario terminológico de oftalmología Arxivat 2010-08-27 a Wayback Machine., 2009. Consultat el 20-1-2010
# Pont del Rec del Fuster

El Pont del Rec del Fuster és una obra del Port de la Selva (Alt Empordà) inclosa a l'Inventari del Patrimoni Arquitectònic de Catalunya.

## Descripció

Situat a llevant del nucli urbà de la població del Port de la Selva, al camí que porta a Sant Baldiri, damunt d'un dels afluents del rec de la Tamariua.
Pont situat en un dels revolts del camí de Sant Baldiri, format per un arc apuntat de secció triangular bastit amb lloses de pissarra i pedra desbastada, disposades en filades més o menys regulars. L'obertura està integrada en el mateix marge de pedra que delimita el curs del rec i és de mida força petita. L'estructura ha estat reforçada amb morter en diverses zones.

## Referències

* 1 2 «Pont del Rec del Fuster». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 octubre 2017].
# Pro Lombardia Indipendenza

Pro Lombardia Indipendenza és un partit polític italià favorable a la independència de la Llombardia, en forma de República, d'Itàlia.
El partit, que va ser creat l'any 2011, és liderat per Alfredo Gatta; i el seu portaveu és Alessandro Ceresoli.
El primer objectiu del partit és la independència de l'actual regió de la Llombardia, però té l'aspiració de la unificació de la 'Llombardia històrica' que inclou l'Emília (part de la regió d'Emília-Romanya), les províncies de Novarra i Verbano-Cusio-Ossola i la comuna de Tortona (totes tres part de la Regió del Piemont) així com la 'Llombardia Suïssa' (en el Cantó de Ticino i les parts del Cantó de Graubünden on es parla llombard i italià).
Segons el seu expresident Giovanni Roversi, No volem la independència per construir murs ni contra altres pobles: per a nosaltres, un sicilià és un germà europeu com ho és un ciutadà de Baviera o de Galícia. Tenim un discurs inclusiu.
El partit forma part de l'Aliança Lliure Europea.

## Lideratge

* President: Alberto Reboldi (2011–2013), Giovanni Roversi (2013–2019), Alfredo Gatta (2019-present)
* Portaveu: Giacomo Consalez (2013–2015), Giovanni Roversi (2011–2013), Juri Orsi (2015–2019), Alessandro Ceresoli (2019-present)

## Referències

* ↑ «Cos'è pro Lombardia - pro Lombardia Indipendenza». Arxivat de l'original el 2011-10-02. [Consulta: 17 gener 2021].
* ↑ «BRESCIA - "Pro Lombardia" in scena: un partito per l'indipendenza - EdV24.it», 10-09-2011.
* ↑ 'La Lombardia storica Arxivat 2017-04-08 a Wayback Machine.', website of the party
* ↑ Stefano Rizzato, 'La Lombardia che sogna la secessione “Presto un referendum come in Veneto”', La Stampa, 26 March 2014
* ↑ «Member Parties» (en anglès). Aliança Lliure Europea. [Consulta: 17 gener 2021].
# Proteïna motriu

Les proteïnes motrius són una classe de motors moleculars que són capaços de moure's al llarg de la superfície d'un substrat adequat. Prenen l'energia de la hidròlisi de l'ATP i converteixen l'energia química en treball mecànic.

## Funcions en la cèl·lula

L'exemple més evident de proteïna motriu és la miosina que es "mou" en contraure les fibres musculars dels animals. Les proteïnes motrius és la força conductora que hi ha darrere de la majoria del transport actiu de proteïnes i vesícules en el citoplasma. Kinesina i dineïna tenen un paper essencial en el transport intracel·lular com el transport axoplàsmic i en la formació de l'aparell del fus i en la separació dels cromosomes durant la mitosi i meiosi. La dineïna és crucial en el moviment de les cèl·lules per exemple en els espermatozoides.

## Malalties associades amb defectes de proteïnes motrius

La deficiència de kinesina s'han identificat com a causa de la Malaltia de Charcot-Marie-Tooth i en malalties del ronyó. Les deficiències en dineina porten a infeccions cròniques del tracte respiratori. Les deficiències en miosina causen miopaties, i defectes en la miosina causen la síndrome d'Usher i sordesa.

## Referències

* ↑ Hirokawa N, Tekamura R «Biochemical and molecular characterization of diseases linked to motor proteins». Trends in Biochemical Sciences, 28, 2003, pàg. 558–565. DOI: 10.1016/j.tibs.2003.08.006. PMID: 14559185.

## Enllaços externs

* Cytoskeletal Motor Proteins Arxivat 2009-10-29 a Wayback Machine. lectura on-line per Ron Vale
* Biology of Motor Proteins Institut per la química biofísica de Göttingen